31999R1726
L 203/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1726/1999 НА КОМИСИЯТА
от 27 юли 1999 година
за прилагане на Регламент (ЕО) № 530/1999 на Съвета относно структурна статистика за заплатите и разходите за труд по отношение определянето и предаването на информация за разходите за труд
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 530/1999 на Съвета от 9 март 1999 г. относно структурна статистика за заплатите и разходите за труд (1), и по-специално член 11 от него,
(1)
като има предвид, че съгласно член 11 от Регламент (ЕО) № 530/1999 са необходими мерки за прилагане, свързани с определянето и разбивката на предоставената информация и с подходящия технически формат за предаване на резултатите;
(2)
като има предвид, че мерките, предвидени в настоящия регламент, са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Определяне и разбивка на информацията
В съответствие с член 6 от Регламент (ЕО) № 530/1999 държавите-членки предоставят информация за променливите, посочени в списъка в приложение I към настоящия регламент.
За тази цел определенията на променливите са посочени в приложение II към настоящия регламент.
Член 2
Технически формат за предаване на резултатите
Подходящият технически формат, който следва да се използва за предаване на резултатите, е посочен в приложение III към настоящия регламент.
Член 3
Влизане в сила
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 27 юли 1999 година.